Politiet ser med stor alvor på fjerde brand i sommerhus inden for bare fire dage - meget tyder på at alle er påsat. Senest mandag aften er der brand i et stråtækt sommerhus i Slettestrand-området. - Det tyder på, at denne brand er antændt i tagskægget, og siden brænd op i taget, siger indsatsleder fra Nordjyllands Politi, Poul Badberg. Politiet har fået flere henvendelser fra borgere i området - og også fra den pilot, der mandag aften alarmerende politiet og fortalte, at der var brand i et sommerhus på Lynghøjsletten ved Fjerritslev. - Vi har undersøgt nogle af tingene, og vi har haft hunde i området, og vi har haft kontakt med nogle personer, som det viser sig, at de har kunnet gøre rede for deres færden, og altså ikke har noget med brandene at gøre, siger Poul Badsberg. Politiet opfordrer borgere i området til at henvende sig, hvis man ser noget mistænkeligt i området. - Vi kan ikke afvise, at der er tale om samme gerningsmand, siger Poul Badsberg, Nordjyllands Politi.

Opsummering:
Det tyder på, at der er en person løs her i området, der går og sætter ild på sommerhuse, advarer politiet.